Document ID: 32003R2150

Kommissionens forordning (EF) nr. 2150/2003
af 9. december 2003
om udstedelse af licenser for import af visse typer tilberedte eller konserverede citrusfrugter (mandariner osv.) i perioden fra den 9. november 2003 til den 10. april 2004
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3285/94 af 22. december 1994 om den fælles importordning og om ophævelse af forordning (EF) nr. 518/94(1),
under henvisning til Rådets forordning (EF) nr. 519/94 af 7. marts 1994 om den fælles ordning for indførsel fra visse tredjelande og ophævelse af Rådets forordning (EØF) nr. 1765/82, nr. 1766/82 og nr. 3420/83(2),
under henvisning til Kommissionens forordning (EF) nr. 1964/2003 af 7. november 2003 om indførelse af midlertidige beskyttelsesforanstaltninger mod importen af visse tilberedte eller konserverede citrusfrugter (mandariner m.v.)(3), særlig artikel 8, stk. 1, og
ud fra følgende betragtninger:
(1) De mængder, hvortil der er blevet søgt om licens af de traditionelle importører og af de nye importører i henhold til artikel 5 i forordning (EF) nr. 1964/2003, overstiger de mængder, der er tilgængelige for produkter med oprindelse i Folkerepublikken Kina og alle andre tredjelande end Folkerepublikken Kina.
(2) Det er nu nødvendigt for hver importørkategori og produktoprindelseskategori at fastsætte, hvor stor en del af den mængde, der er ansøgt om, der kan indføres under licens -
UDSTEDT FØLGENDE FORORDNING:
Artikel 1
Til de ansøgninger om importlicenser, der er indgivet i henhold til artikel 5, stk. 1, i forordning (EF) nr. 1964/2003, tildeles den procentvise del af den anmodede mængde, som er angivet i bilaget.
Artikel 2
Denne forordning træder i kraft den 11. december 2003.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 9. december 2003.

Labels: 3
17